Tazrawt-agi i nega ɣef umawal n tusnakt tafrensist-tamaziɣt d ttbut ɣef tezmert i tesɛa tutlayt n tmaziɣt d wayen i wumi tessaweḍ, am nettat am tutlayin nniḍen tezmer ad dtesenfali, tebeggen-aɣ-d belli tezmer ad tefk awalen ilaqen neɣ iwulmen i tmiḍranin timaynutin, tezmer daɣen tutlayt-a ad d-suqel si tutlayin tiberraniyin, ladɣa ayen icudden ɣer tussna ɣas ulama nenna-d belli tutlayt tezmer i waya-agi, maca akken nezra maci d ayen isehlen acku tussna tuɣ tennulfa-d yakan s tutlayt syin akin ad-as gen tasuqilt ɣer tutlayt tamaynu, ayagi ur yeshil ara ɣas ma yella tezmer tutlayt ad d-tesuqel tussniwin maca ayen yarzan anamek ur tessawaḍ ara ad tefk awalen ara yilin s unamek lqayen am wid n tutlayt ideg d-tlul tmiḍrant-nni i tikelt tamezwaru.